b'\n_START_ARTICLE_\nMira (filmas)\n_START_SECTION_\nTurinys\n_START_PARAGRAPH_\nXX a. prad\xc5\xbeios kaimas Flamandijoje. Ram\xc5\xb3 ir konservatyv\xc5\xb3 jo gyvenim\xc4\x85 sujaukia \xc5\xbeinia, kad greta j\xc5\xb3 per up\xc4\x99 ruo\xc5\xa1iamasi statyti tilt\xc4\x85. Kaimo seni\xc5\xabnas Brukas yra vienas pagrindini\xc5\xb3 statyb\xc5\xb3 prie\xc5\xa1inink\xc5\xb3, su kitais vyrais nuolat vejantis i\xc5\xa1 savo \xc5\xbeemi\xc5\xb3 matavimus atliekan\xc4\x8dius geodezininkus. Vis tik tilto statytojai neketina atsitraukti, o vyriausias Bruko s\xc5\xabnus Siperis tampa statybinink\xc5\xb3 vyresniuoju. Antrasis s\xc5\xabnus Landeris su draugu nakt\xc4\xaf u\xc5\xbepuola du geodezininkus ir juos nu\xc5\xbeudo. Jie slapstosi mi\xc5\xa1ke, ta\xc4\x8diau galiausiai policija juos sugauna._NEWLINE_Bruko an\xc5\xabk\xc4\x97 Mira, ne itin geros reputacijos ir neseniai gr\xc4\xaf\xc5\xbeusi i\xc5\xa1 Pary\xc5\xbeiaus, susipa\xc5\xbe\xc4\xafsta su tilto statyboms vadovaujan\xc4\x8diu in\xc5\xbeinieriumi Morisu ir tampa \xc5\xa1io meilu\xc5\xbee. Galiausiai gyventoj\xc5\xb3 pasiprie\xc5\xa1inimas nuslopsta, tiltas baigiamas statyti, o Mira i\xc5\xa1teka u\xc5\xbe Moriso...'